Razpis za zbiranje predlogov za prenos območja črpanja za črpanje ogljikovodikov

(2019/C 3/02)

Okrožni urad za rudarstvo v Bratislavi je v skladu s členom 27a(1) Zakona št. 44/1988 o varstvu in izkoriščanju mineralnih virov (v nadaljnjem besedilu: zakon o rudarstvu), kakor je bil spremenjen, napovedal, da Slovaška prek okrožnega urada za rudarstvo v Bratislavi, pristojnega urada, objavlja razpis za zbiranje predlogov za prenos območja črpanja, namenjenega črpanju nahajališča zemeljskega plina (ki je v lasti Slovaške republike). Poleg tega v zvezi s členom 3(2)(a) Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1) poziva zadevne strani, da predložijo predloge za prenos naslednjega območja črpanja:

Špačince (nahajališče št. 13)

Ime območja črpanja / registracijska številka : Špačince / 098/A Površina območja črpanja v m2 : 322 923,89 Vrsta mineralne surovine : zemeljski plin Obseg geoloških rezerv : 10 000 000 m3 v potencialno izvedljivi kategoriji Katastrska površina (IČUTJ – identifikacijska številka) : Špačince (861 049) Okrožje/okrožna oznaka : Trnava/207 Status proizvodnega obrata : Nahajališče je bilo črpano do leta 1996. Odtlej se ni več črpalo iz nahajališča.

Koordinate točk območja črpanja Špačince:

Točke območja črpanja Zemljepisna dolžina Zemljepisna širina I 17,62747682 48,42965402 II 17,62520611 48,43127419 III 17,62404136 48,43947535 IV 17,62728349 48,43967919 V 17,63029415 48,43159405

Zemljepisne koordinate so navedene v decimalnih stopinjah, geodetski sistem je WGS-84.

Ključne informacije:

Vrsta dovoljenja – pravica črpanja izključnega nahajališča in ravnanja z načrpano mineralno surovino (izbrani kandidat lahko to pravico uveljavlja šele potem, ko od okrožnega urada za rudarstvo pridobi pravno zavezujoče dovoljenje za rudarsko dejavnost).

Naslov, na katerega je treba poslati predloge za prenos območja črpanja ter skrajni rok za prejem predlogov za prenos območja črpanja:

Obvodný banský úrad v Bratislave (Okrožni urad za rudarstvo v Bratislavi) Mierová 19 821 05 Bratislava SLOVAŠKA.

Predloge je treba poslati v 90 dneh po objavi tega razpisa v Uradnem listu Evropske unije.

Pogoji sodelovanja v izbirnem postopku:

Pravna ali fizična oseba, ki predloži predlog za prenos območja črpanja, mora predložiti dokazilo o veljavnem dovoljenju za rudarjenje ali podobnem dovoljenju, izdanem v državi, ki je pogodbenica Sporazuma o Evropskem gospodarskem prostoru, ki zajema dejavnosti, ki se bodo izvajale na območju črpanja, ki je predmet predloga, obenem pa mora predložiti predloge ravnanja z odpadki in poročilo o rudarskih dejavnostih.

Pogoji za pridobitev kopij dokumentacije o določitvi zaščitenega nahajališča in o določitvi območja črpanja:

Zemljevidi, ki prikazujejo meje območja črpanja, ter kopija sporazuma o določitvi zaščitenega nahajališča ter o določitvi tega območja črpanja so na voljo na Okrožnem uradu za rudarstvo v Bratislavi, Mierová 19, 821 05, Bratislava, na Slovaškem.

Zahteve v zvezi z vsebino predlogov za prenos območja črpanja:

Podatki o območju črpanja in o izključnem nahajališču, predlagana metoda črpanja in metoda razvoja, priprave, spreminjanja in rafiniranja, preliminarni datumi za razvoj, pripravo in črpalna dela, ukrepi za zmanjšanje vpliva dejavnosti v območju črpanja na okolje, finančna sredstva subjekta, ki predloži predlog, tehnične zmogljivosti subjekta, ki predloži predlog, informacije o napredku v smeri reševanja konfliktov interesov ter izračun pričakovanih koristi od uporabe nahajališč mineralnih surovin za državo, ki izhajajo iz pričakovane prodaje mineralnih surovin, načrpanih iz izključnega nahajališča v območju črpanja, ki je predmet ponudbe.

Merila za oceno predlogov:

Komisija bo ocenila skladnost predlogov za prenos območja črpanja z zahtevami, določenimi v pogojih za sodelovanje v izbirnem postopku, predlagano metodo za črpanje izključnega nahajališča in lokacije odlagališč odpadkov, jalovine, usedalnih bazenov in drugih območij shranjevanja odpadkov, reševanje navzkrižij interesov in skladnost z zahtevami za vsebino predlogov za prenos območja črpanja. Vsako merilo ima enako težo.

Predvideni datum za izdajo dovoljenja:

V kolikor je predlog sprejet, v dveh mesecih od predložitve upravičene vloge za dovoljenje za rudarske dejavnosti.

Predlogi za prenos območja črpanja se lahko dostavijo osebno ali pošljejo po pošti na naslov: Okrožni urad za rudarstvo v Bratislavi, Mierová 19, 821 05 Bratislava, Slovaška; in sicer v zapečateni ovojnici, označeni z „Návrh do výberového konania“ (predlog za izbirni postopek) in z jasno navedbo imena subjekta, ki je predložil predlog. Predlog je treba opremiti z izjavo, da subjekt, ki predloži predlog, sprejema pogoje tega razpisa. Za datum predloga se šteje datum osebne dostave ali datum, na katerega je bil predlog oddan.

Pristojni organ za izdajanje dovoljenj za črpanje nahajališč na tem območju črpanja je okrožni urad za rudarstvo v Bratislavi. Merila, pogoji in zahteve iz člena 5(1) in (2) ter člena 6(2) Direktive so določeni v Zakonu št. 51/1988 slovaškega državnega sveta o rudarski dejavnosti, eksplozivih in državni rudarski upravi, kakor je bil spremenjen.

Za nadaljnje informacije pokličite +421 2 5341 7306 ali pošljite elektronsko sporočilo na naslov: obuba@obuba.sk.

(1) UL L 164, 30.6.1994, str. 3.